**Conselleria d'Educació, Cultura i Esport**

**Conselleria d'Economia Sostenible, Sectors Productius, Comerç i Treball**

*Projecte d'ORDRE \_/\_, de \_ de \_, de la Conselleria d'Educació, Cultura i Esport i la Conselleria d'Economia Sostenible, Sectors Productius, Comerç i Treball, per la qual es crea el Centre Integrat Públic de Formació Professional Jordi Joan, per transformació de l'Institut d'Educació Secundària Jordi Joan, en la localitat de Sagunt.*

Els centres integrats de Formació Professional de la Comunitat Valenciana estan regulats en el Decret 193/2021, de 3 de desembre, del Consell, d'organització i funcionament dels centres integrats públics de Formació Professional de la Comunitat Valenciana. (DOGV núm. 9241 de 23.12.2021). En aquesta disposició es contempla la creació, l'autorització, la transformació i el funcionament dels citats centres en el marc del que s'estableix en el Reial decret 1558/2005, de 23 de desembre, pel qual es regulen els requisits bàsics dels centres integrats de Formació Professional. La Direcció General de Formació Professional i Ensenyaments de Règim Especial i la Direcció General de Política Educativa, una vegada estudiada l'oferta de la localitat, han considerat convenient transformar en Centre Integrat l'Institut d'Educació Secundària Jordi Joan de Sagunt.

Aquesta proposta ha sigut comunicada al Consell Escolar Municipal de Sagunt.

En l'article 4 del Decret del Consell 193/2021, de 3 de desembre, s'estableix que la transformació de centres dependents de les conselleries competents en matèria d'educació i d'ocupació en centres integrats es realitzarà per ordre conjunta de totes dues conselleries.

Conseqüentment, és necessari aprovar la creació d'aquest Centre Integrat mitjançant aquesta ordre, sent la manera eficaç de creació i amb plena seguretat jurídica en el marc de l'ordenament jurídic vigent assenyalat anteriorment. La norma conté la regulació adequada i imprescindible i estableix les obligacions necessàries a fi d'atendre l'objectiu de creació del centre integrat, seguint el principi de proporcionalitat. El principi de transparència s'ha vist garantit mitjançant la participació en l'elaboració d'aquesta ordre dels agents destinataris d'aquesta ordre, a través de la negociació en tots els àmbits de participació: Mesa Sectorial d'Educació, el Consell Valencià de la Formació Professional i el Consell Escolar Municipal corresponent. Respecte al principi d'eficiència, la creació d'aquest centre ha tingut en la racionalització dels recursos públics disponibles. Per tant, en la tramitació d'aquesta norma s'han respectat els principis de bona regulació previstos en l'article 129 de la Llei 39/2015, d'1 d'octubre, del procediment administratiu comú de les administracions públiques: principis de necessitat, eficàcia, proporcionalitat, seguretat jurídica, transparència i eficiència

Fent ús de les atribucions que ens confereix l'article 28 de la Llei 5/1983, de 30 de desembre, del Consell, una vegada informada la Taula Sectorial d'Educació i informat el Consell Valencià de la Formació Professional, a proposta de les direccions generals de Formació Professional i Ensenyaments de Règim Especial, de Política Educativa i de Centres i Personal Docent,

ORDENEM

*Primer*

Es crea, per transformació de l'Institut d'Educació Secundària Jordi Joan, codi [46007554](https://ceice.gva.es/abc/i_guiadecentros/es/centro.asp?codi=46007554), el següent centre docent:

Província: València

Localitat: Sagunt

Denominació: Centre Integrat Públic de Formació Professional Jordi Joan

Titular: Generalitat, Conselleria d'Educació, Cultura i Esport

Codi: [46007554](https://ceice.gva.es/abc/i_guiadecentros/es/centro.asp?codi=46007554)

Domicili: Carrer Advocat Faust Caruana, s/n, a Sagunt, codi postal: 46520.

Composició: 36 grups d'ensenyaments de Formació Professional.

Capacitat: 1056 llocs escolars de Formació Professional.

*Segon*

El centre creat impartirà els ensenyaments següents:

1. Procedents de l'Institut d'Educació Secundària Jordi Joan:

a) De la família professional d'Activitats Físiques i Esportives:

- Ensenyament i Animació Socioesportiva (grau superior).

- Guia en el Medi Natural i de Temps Lliure (grau mitjà).

b) De la família professional d'Administració i Gestió:

- Administració i Finances (grau superior).

- Gestió Administrativa (grau mitjà).

- Serveis Administratius (grau bàsic).

c) De la família professional de Comerç i Màrqueting:

- Activitats Comercials (grau mitjà).

- Gestió de Vendes i Espais Comercials (grau superior).

- Transport i Logística (grau superior).

d) De la família professional de Sanitat:

- Cures Auxiliars d'Infermeria (grau mitjà).

- Farmàcia i Parafarmàcia (grau mitjà).

- Anatomia Patològica i Citodiagnòstic (grau superior).

- Documentació i Administració Sanitàries (grau superior).

- Laboratori Clínic i Biomèdic (grau superior).

e) De la família professional de Transport i Manteniment de Vehicles:

- Electromecànica de Vehicles Automòbils (grau mitjà).

3. Podrà així mateix impartir les accions formatives corresponents a la Formació Professional per a l'Ocupació, referides al Catàleg Nacional de Qualificacions Professionals, corresponents a les famílies professionals dels ensenyaments que el centre tinga implantades.

*Tercer*

1. Es desglossen de l'Institut d'Educació Secundària Jordi Joan a l'Institut d'Educació Secundària Número 5, codi 46030333, els ensenyaments d'Educació Secundària Obligatòria i de Batxillerat.

2. Aquest centre quedarà amb la configuració següent:

a) Composició: 16 unitats d'Educació Secundària Obligatòria, 4 de Batxillerat.

b) Capacitat: 400 llocs escolars d'Educació Secundària Obligatòria i 120 de Batxillerat.

*Quart*

1. En l'Institut d'Educació Secundària Jordi Joan s'extingeixen els ensenyaments d'Educació Secundària Obligatòria i les de Batxillerat.

2. Els alumnes que estiguen cursant els ensenyaments d'Educació Secundària Obligatòria o de Batxillerat en aquest centre es traslladaran a l'Institut d'Educació Secundària número 5.

3. La direcció general competent en matèria de personal docent realitzarà els tràmits administratius oportuns per a la reubicació del professorat que estava prestant serveis de manera definitiva en l'Institut d'Educació Secundària Jordi Joan.

DISPOSICIONS ADDICIONALS

*Primera*

Del que s'estableix en la present ordre s'efectuarà la corresponent inscripció en el Registre de Centres Docents de la Comunitat Valenciana.

*Segona*

El finançament de la despesa corrent del Centre Integrat que es crea en aquesta disposició serà a càrrec dels pressupostos de la Generalitat corresponents a la conselleria competent en matèria d'educació. La conselleria competent en matèria d'ocupació finançarà, mitjançant les convocatòries que corresponguen, la despesa derivada de la impartició de la Formació Professional per a l'Ocupació en aquest Centre Integrat públic de Formació Professional.

DISPOSICIONS TRANSITÒRIES

*Primera*

1. En el curs 2023-2024 es traslladaran els estudis d'ESO de l'IES Jordi Joan a l'IES número 5.

2. En el curs 2024-2025 es traslladaran els estudis de Batxillerat de l'IES Jordi Joan a l'IES número 5.

*Segona*

En tant no es constituïsca el Consell Social del centre que es crea, seguirà en funcionament el Consell Escolar de l'Institut d'Educació Secundària Jordi Joan.

*Tercera*

1. Els expedients de l'alumnat que procedent de l'Institut d'Educació Secundària Jordi Joan passen a l'Institut d'Educació Secundària número 5, es traslladaran al segon dels centres.

2. Els expedients dels alumnes que van cursar amb anterioritat els ensenyaments d'Educació Secundària Obligatòria i les de Batxillerat en l'Institut d'Educació Secundària Jordi Joan es traslladaran a l'Institut d'Educació Secundària número 5.

DISPOSICIÓ FINAL

*Única*

La present ordre tindrà els seus efectes a partir de l'endemà de publicar-se en el *Diari Oficial de la Generalitat Valenciana*.

Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos, a comptar des de l’endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1.*a* i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant aquest mateix òrgan, en el termini d'un mes, comptat en els termes ja referits, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que els interessats puguen interposar qualsevol altre que estimen procedent.

València, \_ d \_\_\_ de \_\_\_

El conseller d'Educació, Cultura i Esport:

VICENT MARZÀ I IBÁÑEZ

El conseller d'Economia Sostenible, Sectors Productius, Comerç i Treball:

RAFAEL CLIMENT GONZÁLEZ